GN-000 โอกันดั้ม

* ด้านหน้า
* ด้านหลัง
* ไทป์ A.C.D.

**GN-000 โอกันดั้ม** (อังกฤษ: 0 Gundam ญี่ปุ่น: オーガンダム) เป็นโมบิลสูทตัวแรกที่ติดตั้ง GN ไดรฟ์ในซีรีส์โมบิลสูทกันดั้มดับเบิ้ลโอ ต่อมาในได้ทาสีใหม่และเปลี่ยชื่อเป็น **โอกันดั้ม (ไทป์ A.C.D)** ขับโดยรีวองส์ อัลมาร์คและต่อมาคือลาสเซ่ ไอออน

## เทคโนโลยีและความสามารถในการต่อสู้

โอกันดั้มเป็นโมบิลสูทเอนกประสงค์ที่พัฒนาขึ้นในช่วงเหตุขัดแย้งแสงสุริยะเมื่อประมาณ 15-20 ปีก่อนการปรากฏตัวของเซเลสเชียลบีอิ้งและเสร็จสมบูรณ์ประมาณ ค.ศ. 2290 กันดั้มตัวแรกที่สร้างขึ้นโดยเซเลสเชียลบีอิ้งข้อมูลที่ได้จากมันถูกใช้ในการสร้างกันดั้มรุ่นที่สอง ข้อมูลของโอกันดั้มถูกลักลอบขโมยไปโดยรีวองส์ อัลมาร์คและตระกูลคอร์เนอร์ซึ่งต่อมาใช้เพื่อสร้างซีรีส์กันดั้มโธรเน่

ในขณะที่ความสมบูรณ์ของ GN ไดรฟ์เป็นขั้นตอนสำคัญในการจัดตั้งโมบิลสูทที่ติดตั้ง GN ไดรฟ์ มันยังต้องการการพัฒนาเทคโนโลยีเสริมและวัสดุต่างๆ เช่น E-คาร์บอนที่สามารถทนต่อเอาต์พุตสูงของเครื่องจักร ไม่ว่าส่วนใดส่วนหนึ่งของมันจะมีประสิทธิภาพแค่ไหน มันก็ไม่สามารถแสดงความสามารถอย่างเต็มที่จนกว่าเทคโนโลยีอื่นๆ ของมันจะพัฒนาได้สูงเพียงพอเช่นกัน ดังนั้น ความสำเร็จของโอกันดั้มจึงเป็นชัยชนะเนื่องจากได้สร้างแนวคิดและระบบพื้นฐานสำหรับกันดั้มในภายหลัง ซึ่งรวมถึงการใช้ GN ไดรฟ์เป็นหน่วยเครื่องยนต์หลัก การใช้เอาต์พุตสูงของ GN Drive เพื่อขับเคลื่อนอาวุธบีม การมีเสาอากาศกระดูกไหปลาร้าบนลำตัวเพื่อควบคุมอนุภาค GN และเสาอากาศ V-fin แบบสวมศีรษะ รวมทั้งเสาอากาศคู่ กล้องแบบสองตา

เมื่อเทียบกับกันดั้มรุ่นหลังๆ รูปแบบกรวยของ GN ไดรฟ์บนหลังของโอกันดั้มไม่เพียงแต่มีการออกแบบที่แตกต่างกันเท่านั้น แต่ยังมีขนาดใหญ่กว่ามาก เนื่องจากระบบเสริม/รองรับของไดรฟ์ยังไม่ได้ถูกย่อขนาด อาวุธที่ติดตั้งให้ได้แก่บีมเซเบอร์, บีมกัน และกันดั้มชิลด์สำหรับการต่อสู้ระยะประชิด ระหว่างการแทรกแซงของเซเลสเชียลบีอิ้งในปี ค.ศ. 2307-2308 โอกันดั้มอยู่กับองค์กรสนับสนุนเฟเรชเต้ซึ่งมักจะนำ GN ไดรฟ์ของมันออกมาเพื่อขับเคลื่อนกันดั้มรุ่นที่ 2 ในที่สุดเฟเรชเต้ก็ถูกรวมเข้ากับเซเลสเชียลบีอิ้งที่เกิดใหม่อีกครั้ง และนำโอกันดั้มกลับมาด้วย GN ไดรฟ์ของมันถูกถอดออกและใช้ในการขับเคลื่อน GN-0000 ดับเบิ้ลโอกันดั้ม ในขณะที่ตัวหุ่นเองถูกเก็บไว้ในฐานดาวเทียมทรัพยากรของเซเลสเชียลบีอิ้ง

ในเวลาต่อมาโอกันดั้มถูกดึงออกจากที่เก็บเพื่อใช้ในการต่อสู้ระหว่างการต่อสู้ครั้งสุดท้ายกับอินโนเวเตอร์ เนื่องจากไม่มี GN ไดรฟ์เหลืออยู่แล้ว มันจึงได้ติดตั้งจึงติดตั้ง GN คอนเดนเซอร์ขนาดใหญ่ส่งผลทำให้มีเวลาปฏิบัติการที่จำกัด นอกจากนี้ยังได้ทาสีแบบใหม่และได้เปลี่ยนชื่อเป็น 'โอกันดั้ม (ไทป์ **A**ctual **C**ombat **D**eployment หรือ ไทป์ A.C.D.) เวอร์ชั่นนี้ใช้อาวุธยุทโธปกรณ์เดียวกับของเดิม ต่อมาในการต่อสู้ รีวองส์ อัลมาร์คได้ค้นพบโอกันดั้ม (Type A.C.D) ถูกทิ้งและอนุภาคในแทงค์ก็หมดลง ซึ่งมันได้ถูกเปิดใช้งานอีกครั้งโดยใช้ GN ไดรฟ์ที่รีวองส์ชิงมาจากดับเบิ้ลโอกันดั้ม

## อาวุธที่ติดตั้ง

* **บีมกัน** - อาวุธบีมอนุภาค GN ชิ้นแรกๆที่ถูกพัฒนาขึ้น แม้ว่าจะไม่ได้มีพลังโจมตีอะไรมาก แต่มีขนาดเล็กกระทัดรัดพกพาสะดวก

* **บีมเซเบอร์** - อาวุธต่อสู้ระยะประชิดมาตรฐานของโมบิลสูทที่ใช้อนุภาค GN บีมเซเบอร์หนึ่งเล่มถูกเก็บไว้ที่แบ็คแพ็คของโอกันดั้ม

* **กันดั้มชิลด์** - โล่ป้องกันของโอกันดั้ม

## แกลเลอรี่

### ออฟฟิเชี่ยลเว็บไซต์

ด้านหน้าปลดอาวุธ (ด้านหน้า)ด้านหลังไทป์ A.C.D.ถังเก็บอนุภาค

### กันพลา

HG00-45 GN-000 โอกันดั้ม (2009)HG00-52 GN-000 โอกันดั้ม (ไทป์ A.C.D.) (2009)SD BB Senshi GN-000 โอกันดั้ม (ไทป์ A.C.D.)
## เกร็ดความรู้

* การออกแบบและเนื้อเรื่องของโอกันดั้ม (ไทป์ A.C.D.) ได้รับมาจาก **RX-78-2 กันดั้ม** จากโมบิลสูทกันดั้มอย่างชัดเจน
	+ ผู้ให้เสียงพากย์ภาษาญี่ปุ่นของรีวองส์ อัลมาร์ค คุณโทโอรุ ฟุรูยะก็เคยให้เสียงพาย์เป็นเป็น **อามูโร่ เรย์** นักบินของกันดั้มจากโมบิลสูทกันดั้ม

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net (เว็บไซต์อย่างเป็นทางการ-ภาษาญี่ปุ่น)
* วิกิพีเดีย (ภาษาไทย)